Разам з дарослымі кветкі да брацкай магілы ўсклалі вучні Радашковіцкай школы-інтэрната, дзе створаны ўнікальны музей паветраных і вогненных тараноў, сабраны рэдкія экспанаты пра экіпажы лётчыкаў, якія загінулі ў небе над Радашковічамі. Асобны раздзел у ім прысвечаны экіпажу Аляксандра Маслава, ёсць матэрыялы і пра малодшага сяржанта Бахтураса Бейскбаева, апошнім прытулкам для якога стала беларуская зямля.